Kringelgården Holding APS

Kjellerupsvej 197

9440 Aabybro

**Vækst og Udvikling**

Landbrug

Toftevej 43, 9440 Aabybro

Tlf.: 7257 7777 Fax: 7257 8888

raadhus@jammerbugt.dk

www.jammerbugt.dk

Tina Dalsgaard Jensen

Direkte 7257 7604

tnj@jammerbugt.dk

10-05-2017

Sagsnr.: 09.17.44-P19-5-17

**Afgørelse om ikke-godkendelsepligt til skift mellem dyretyper i stalde på Kjellerupsvej 197 9440 Aabybro.**

Jammerbugt Kommune har modtaget anmeldelse om skift mellem dyretyper i stalde på svinebruget Kjellerupsvej 197, 9440 Aabybro. Anmeldelsen er behandlet i henhold til § 29 i Bekendtgørelsen om tilladelse og godkendelse m.v. af husdyrbrug (bek. nr. 211 af 28. februar 2017).

Afgørelse

Jammerbugt Kommune har truffet afgørelse om, at skiftet mellem dyretyper i stalden ikke kræver miljøgodkendelse i henhold til Lov om miljøgodkendelse m.v.[[1]](#footnote-1) af husdyrbrug.

Vurdering

Det er konstateret, at anmeldelsen kun omfatter skift indenfor følgende dyregruppe:

svin

|  |  |  |
| --- | --- | --- |
| Dyretype | Nudrift | Ansøgt |
| Søer | 450 | 470 |
| Smågrise 7-31 kg | 10.800 | 15.600 |
| Slagtesvin 31-35 kg | 0 | 15.100 |
| Slagtesvin 30-102 kg | 2.635 | 0 |
| Slagtesvin 31-110 kg | 0 | 500 |
| Mink | 2.000 | 2.000 |

Anmeldelsen opfylder følgende betingelser jf. § 29 stk. 4:

1. Den samlede lugtemission fra husdyrbrugets staldanlæg må ikke øges som følge af skift i dyretype

|  |  |  |
| --- | --- | --- |
|  | Nudrift | Ansøgt |
| Lugt-enheder (LE) | 17.615,40 | 17.613,11 |
| Odour Units (OU) | 51.399,20 | 50.985,29 |

Lugtemissionen falder. Kravet overholdes.

1. Lugtemissionen i det enkelte staldanlæg må kun øges, såfremt lugtforøgelsen er mindre end en samtidig lugtemissionsreduktion fra staldanlæg på samme husdyrbrug, der ligger nærmere end de i bekendtgørelsens bilag 3, punkt B, tabel 4 nævnte områder.

Ikke relevant

1. Den samlede ammoniakemission fra husdyrbrugets anlæg må ikke øges som følge af skift i dyretype.

|  |  |  |  |
| --- | --- | --- | --- |
|  | Nudrift  (kg N/år) | Ansøgt  (kg N/år) | Meremission  (kg N/år) |
| Ammoniakemission | 5.920,71 | 5.835,30 | * 85,41 |

Ammoniakemissionen falder. Kravet overholdes.

1. Skift i dyretype må ikke medføre en forøgelse af husdyrbrugets deposition af ammoniak på
   1. naturområder omfattet af § 7 stk.1, i lov om miljøgodkendelse m.v. af husdyrbrug
   2. andre ammoniakfølsomme naturtyper, som indgår i udpegningsgrundlaget for internationale naturbeskyttelsesområder
   3. heder, moser og overdrev, som er beskyttet af naturbeskyttelseslovens § 3
   4. ammoniakfølsom skov, jf. bilag 3, punkt A nr. 3.

Nærmeste §7 natur er en beskyttet hede/overdrev 2 km fra anlægget. Kravet er overholdt.

Nærmeste Natura 2000 område ligger 1,13 km fra anlægget. Kravet er overholdt.

Nærmeste § 3 område er en mose. Området ligger 186 m fra anlægget. Der er foretaget beregning i husdyrgodkendelse.dk, der viser 0,0 kgN. Der er ingen øgning i ammoniakdepositionen. Kravet er overholdt.

Der ligger ammoniakfølsom skov ca. 432 m fra anlægget. Der er foretaget beregning i husdyrgodkendelse.dk, der viser 0,0 kgN. Der er ingen øgning i ammoniakdepositionen. Kravet er overholdt.

1. Den samlede mængde kvælstof ab lager fra husdyrbrugets husdyrproduktion må ikke øges som følge af skift i dyretype.

|  |  |  |
| --- | --- | --- |
|  | Nudrift  (kg N) | Ansøgt  (kg N) |
| Samlet mængde N ab lager | 28.315,96 | 27.714,64 |

Den samlede mængde N af lager øges ikke. Kravet til kvælstof ab lager er overholdt.

1. Den samlede mængde fosfor ab lager fra husdyrbrugets husdyrproduktion må ikke øges som følge af skift i dyretype:

|  |  |  |
| --- | --- | --- |
|  | Nudrift  (kg P) | Ansøgt  (kg P) |
| Samlet mængde P ab lager | 7.200,21 | 7.147,59 |

Den samlede mængde P af lager øges ikke. Kravet til Fosfor ab lager er overholdt.

Høring

Forud for kommunens afgørelse har sagen været sendt i nabohøring i 14 dage til den 13. juni 2017 hos følgende:

* Kjellerupsvej 205, 9440 Aabybro
* Kjellerupsvej 197, 9440 Aabybro
* Limfjordsgade 188, 9440 Aabybro

Der er ikke indkommet bemærkninger.

Offentliggørelse

Afgørelsen bliver offentliggjort på [www.dma.dk](http://www.dma.dk) den 19. juni 2017 og annonceres til orientering i ugeaviserne.

Klage og søgsmål vejledning

Denne afgørelse kan påklages til Miljø – og Fødevareklagenævnet af:

* Ansøger
* Enhver, der har individuel, væsentlig interesse i sagens udfald
* Sundhedsstyrelsen
* Lokale foreninger og organisationer, der har beskyttelse af natur og miljø samt rekreative interesser som hovedformål, og som har meddelt kommunalbestyrelsen, at de ønsker underretning om afgørelsen
* Landsdækkende foreninger og organisationer i det omfang, de har klageret over den konkrete afgørelse, jævnfør Miljøbeskyttelseslovens §§ 99 og 100.

Hvis du ønsker at klage over denne afgørelse, kan du klage til Miljø – og Fødevareklagenævnet. Du klager via Klageportalen, som ligger på [www.borger.dk](http://www.borger.dk) og [www.virk.dk](http://www.virk.dk). Du logger på [www.borger.dk](http://www.borger.dk) eller [www.virk.dk](http://www.virk.dk), ligesom du plejer, typisk med NEM-ID. Klagen sendes gennem Klageportalen til den myndighed, der har truffet afgørelsen.

En klage er indgivet, når den er tilgængelig for myndigheden inden for klagefristen. Når du klager, skal du betale et gebyr på kr. 900 for privatpersoner og 1.800 for virksomheder og organisationer. Du betaler gebyret med betalingskort i Klageportalen.

Miljø – og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø – og Fødevareklagenævnet, som træffer afgørelse om, hvorvidt din anmodning kan imødekommes.

Klager skal være modtaget senest 4 uger efter afgørelsen er meddelt og offentliggjort på Digital Miljø Administration (<https://dma.mst.dk/>), hvilket vil sige den **17. juli 2017**. Virksomheden informeres om eventuelle klager, når klagefristen er udløbet.

Eventuelle klager har ikke opsættende virkning for så vidt angår retten til at udnytte godkendelsen, med mindre Miljø – og Fødevareklagenævnet bestemmer andet i henhold til Miljøbeskyttelseslovens § 96.

Denne afgørelse kan i henhold til miljøbeskyttelseslovens § 101 indbringes for domstolene indtil 6 måneder fra den dato, hvor afgørelsen er meddelt, eller hvis sagen påklages, inden 6 måneder efter, at den endelige administrative afgørelse foreligger.

**Yderligere oplysninger**

Har du spørgsmål, er du velkommen til at kontakte mig på tlf.: 7257 7604 eller mail: [tnj@jammerbugt.dk](mailto:tnj@jammerbugt.dk).

Venlig hilsen

Tina Jensen

Afgørelsen er sendt til:

* LandboNord – Att. Tina Madsen – tim@agrinord.dk
* Danmarks Naturfredningsforening – [dnjammerbugt-sager@dn.dk](mailto:dn@dn.dk)
* Danmarks Sportsfiskerforbund – [lbt@sportsfiskeren.dk](mailto:lbt@sportsfiskeren.dk)
* Dansk Ornitologisk Forening – [natur@dof.dk](mailto:natur@dof.dk)
* Det økologiske Råd – [husdyr@ecocouncil.dk](mailto:husdyr@ecocouncil.dk)

1. Lovbekendtgørelse nr. 256 af 21. marts 2017 [↑](#footnote-ref-1)